法蘭西召黎那歸南圻，遣參哺代之，復以可爾西為北圻統帥。四月十八，可爾西如順化，召阮文祥、尊室説來見，欲盡廢朝廷之權。説憤甚，以兵夜襲欽使府，弗克，遂挾帝奔廣平，復奔廣治，發《勤王詔》，令天下文紳抗法。時起兵者，河靜有潘廷逢，北江有黃花探，廣平有阮范遵、武仲平，乂安有阮春溫，豪傑影從，法人弗能制。欽使乃立膺豉於順化，更元同慶，遙降帝為郡公。復流阮文祥、范慎遹、尊室訂於太平洋之大溪地。